ก่อนที่จะหมดเทศกาลเจไป ถือโอกาสชักชวนที่บ้านกันมาลองเมนูเจในร้านอาหารสไตล์จีนที่แอบดูเมนูเจจากพี่ pouy แล้ว น่าลองดีแถมมีหลายอย่างด้วย

ร้านสีฟ้าสาขาสยามสแควร์นี้ตั้งอยู่ตรงเวิ้งที่จอดรถที่อยู่ติดกับตึกสยามกิตติ์ค่ะ ที่ร้านเป็นสองชั้น ลองรับลูกค้าได้เป็นจำนวนมาก ช่วงตอนเย็นๆคนจะค่อนข้างเยอะ แอบสังเกตว่าส่วนมากที่มาใช้บริการจะเป็นวัยทำงาน ครอบครัว ไม่ก็คนรุ่นพ่อแม่ค่ะ ไม่ค่อยเห็นวัยรุ่นนะทั้งที่จริงๆแล้วร้านนี้อาหารอร่อยนะคะ :)

เมนูที่สั่งวันนี้เป็นเมนูเจค่ะ ที่นี่มีทั้งอาหารทานเล่น อาหารจานเดียวและกับข้าว มีซาลาเปาให้ซื้อกลับไปทานได้ด้วยนะคะ
:: เกี๊ยวซ่าเจ (6 ชิ้น) 80.- ::
เมนูอาหารทานเล่น เกี๊ยวซ่าสอดไส้ผักกระหล่ำผัดกับแครอท ทอดมากรอบนอกนุ่มใน ทานคู่กับน้ำจิ้มเกี๊ยวซ่า บอกก่อนว่าตัวเกี๊ยวซ่า ไส้ข้างในค่อนข้างเค็มค่ะ พอทานคู่กับน้ำจิ้มเลยออกจะเค็มไปนิด ใครไม่ชอบทานเค็มแนะนำทานเปล่าๆก็อร่อยค่ะ ไส้เค้าจะออกเค็มนิดๆหอมกลิ่นและได้รสเผ็ดพริกไทยไปด้วย เมนูนี้แอบมาทานเกือบทุกปีเลย 555+
:: ลาบเห็ด-เต้าหู้ 135.- ::
เป็นอีกเมนูที่เราชอบสั่งในเทศกาลเจค่ะ เป็นลาบเห็ดกับเต้าหู้หั่นซอยเต๋า เราสั่งแบบเผ็ดน้อยไปก็ได้รสเผ็ดกำลังพอดีเลยล่ะ เข้าคู่กับรสเปรี้ยวได้ดี คืออร่อยเลย เปรี้ยวเผ็ดมาครบ แถมมีผักเคียงเป็นผักกาดแก้วก็ดูแปลกดี 
:: ถั่วงอกผัดเต้าหู้หมูแดงเจ 150.- ::
เมนูถั่วงอกผัดมากับเต้าหู้ชิ้นยาวและหมูแดงเจ ถัาวอกเป็นแบบจีนอ่ะค่ะ ไม่มีหัว เป็นยาวๆเรียวๆ ไม่ค่อยมีกลิ่นถั่วงอกมาก หมูแดงเจนี่เค้าทำเหมือนมากๆ มากจิงๆ55 หนึบเหนียวหอมกลิ่นซอสแดงเล็กๆ ส่วนเต้าหู้ผัดมาดีค่ะ ไม่เละ 

สั่งมาทานคู่กับข้าวเปล่าจานละ 20.- เครื่องดื่มสั่งเป็นน้ำเปล่าขวดละ 25.- ที่นี่คิดค่าบริการ 10% ค่ะ วันที่ไปอาหารค่อนข้างช้านะคะ สงสัยเพราะคนเยอะ แต่พนักงานกระตือรือร้นดีค่ะ สุภาพเรียบร้อย สาขานี้เป็นร้านที่เราชอบการบริการเอามากๆ ใครสนใจตามมาลองได้นะคะ :))